**ОБЩИНСКИ СЪВЕТ – ХИТРИНО, ОБЛАСТ ШУМЕН**

**П Р О Т О К О Л**

**№ 2/25.01.2017 год.**

Със 17 (седемнадесет) гласа „за”, без „против” и без „въздържали се”, Общински съвет Хитрино прие следния

**Д Н Е В Е Н Р Е Д:**

**1.**Приемане на отчет за изпълнението на Годишната програма за управление и разпореждане с имоти- общинска собственост за 2016 година.

*Докладва: И.Ахмед- зам.кмет на община*

**2.**Приемане на Годишна програма за управление и разпореждане с имоти- общинска собственост за 2017 година.

*Докладва: И.Ахмед- зам.кмет на община*

**3.**Приемане на Общински годишен план за младежта за 2017 година.

 *Докладва: И. Ахмед- зам.кмет на община*

**4.**Приемане на Спортен календар на община Хитрино за 2017 година.

 *Докладва: И. Ахмед- зам.кмет на община*

**5.**Приемане на Програма за развитие на читалищната дейност на територията на община Хитрино. *Докладва: И. Ахмед- зам.кмет на община*

**6.**Приемане бюджета на община Хитрино за 2017 година.

*Докладва: Н.Исмаил- кмет на община*

**7.**Кандидатстване по проект „Ремонт сграда на кметство село Студеница, ул.”Камчия” № 11, община Хитрино, област Шумен”.

 *Докладва: А.Ахмед- зам.кмет на община*

**8.**Докладни записки:

**8.1.**Докладна записка от г-н Ахмед Ахмед- зам.кмет на община Хитрино за даване съгласие за разрешение за изработване на ПУП-ПЗ на поземлен имот 300021 в землището на село Трем, с ЕКАТТЕ 73050, съгласно чл.124а, ал.1 от ЗУТ.

*Докладва: А.Ахмед- зам.кмет на община*

**8.2.**Докладна записка от г-н Ахмед Ахмед- зам.кмет на община Хитрино, относно изпълнение на проект: „Социално подпомагане на населението на село Хитрино, област Шумен за преодоляване на последствията от железопътния инцидент на 10.12.2016 година.

*Докладва: А.Ахмед- зам.кмет на община*

**8.3.**Докладна записка от г-н Илхан Ахмед- зам.кмет на община Хитрино за разглеждане и одобрение за отпускане на еднократна помощ за наследниците на починалите лица с фиксиран размер – 10 000 лева (десет хиляди лева) за починало лице.

*Докладва: И.Ахмед- зам.кмет на община*

**8.4.**Докладна записка от г-н Илхан Ахмед- зам.кмет на община Хитрино за получените и изразходвани финансови средства от дарения.

*Докладва: И.Ахмед- зам.кмет на община*

**8.5.**Докладна записка от г-н Илхан Ахмед- зам.кмет на община Хитрино за отмяна на Решение № 6 от 11.01.2017 година, прието с Протокол № 1, точка 6.

*Докладва: И.Ахмед- зам.кмет на община*

**8.6.**Докладна записка от г-н Илхан Ахмед- зам.кмет на община Хитрино за закупуване от община Хитрино на недвижим имот ПИ № 86 с площ от 540 кв.м., включен към УПИ XIII- „община, поща, ресторант и център за предоставяне на услуги” в кв.6 по действащия план на село Хитрино, ул.”Възраждане” № 49, ведно с построените в ПИ № 86 ресторант и административна сграда.

*Докладва: И.Ахмед- зам.кмет на община*

**8.7.**Докладна записка от г-н Нуридин Исмаил- кмет на община Хитрино за приемане на годишен отчет за 2016 година за изпълнението на „Програмата за управление на общината за мандат 2015 – 2019 година.

*Докладва: Н.Исмаил- кмет на община*

**9.**Питане.

**ПО ПЪРВА ТОЧКА ОТ ДНЕВНИЯ РЕД**

Приемане на отчет за изпълнението на Годишната програма за управление и разпореждане с имоти- общинска собственост за 2016 година.

Със 17 (седемнадесет) гласа „за”, без „против” и без „въздържали се”, Общински съвет Хитрино на основание чл.21, ал.1, т.8 и чл.27, ал.4 и ал.5 от ЗМСМА (Закона за местното самоуправление и местната администрация) прие

**РЕШЕНИЕ № 7**

Приема отчета за изпълнението на Годишната програма за управление и разпореждане с имоти- общинска собственост за 2016 година, приета с Решение № 3, Протокол № 1 от 27.01.2016 година на Общински съвет Хитрино. Приложение № 1 от 1.

**ПО ВТОРА ТОЧКА ОТ ДНЕВНИЯ РЕД**

Приемане на Годишна програма за управление и разпореждане с имоти- общинска собственост за 2017 година.

Със 17 (седемнадесет) гласа „за”, без „против” и без „въздържали се”, Общински съвет Хитрино на основание чл.21, ал.1, т.8 и т.12 и чл.27, ал.4 и ал.5 от ЗМСМА (Закона за местното самоуправление и местната администрация)

**РЕШЕНИЕ № 8**

На основание чл.8, ал.1 и ал.9 от Закона за Общинската собственост (ЗОС), Общински съвет Хитрино

Р Е Ш И:

Приема Годишна програма за управление и разпореждане с имоти- общинска собственост през 2017 година. Приложение № 1 от 1.

**ПО ТРЕТА ТОЧКА ОТ ДНЕВНИЯ РЕД**

Приемане на Общински годишен план за младежта за 2017 година.

Със 17 (седемнадесет) гласа „за”, без „против” и без „въздържали се”, Общински съвет Хитрино на основание чл.21, ал.1, т.12 от Закона за местното самоуправление и местната администрация прие

**РЕШЕНИЕ № 9**

На основание чл.15 и чл.16 от Закона за младежта (ЗМ), Общински съвет Хитрино

Р Е Ш И:

Приема Общински план за младежта за 2017 година. Приложение № 1 от 1.

**ПО ЧЕТВЪРТА ТОЧКА ОТ ДНЕВНИЯ РЕД**

Приемане на Спортен календар на община Хитрино за 2017 година.

Със 17 (седемнадесет) гласа „за”, без „против” и без „въздържали се”, Общински съвет Хитрино на основание чл. 17, ал.1, т.10 от Закона за местното самоуправление и местната администрация прие

**РЕШЕНИЕ № 10**

На основание чл.21, ал.1, т.23 и чл.21, ал.2 от Закона за местното самоуправление и местната администрация, Общински съвет Хитрино

Р Е Ш И:

1.Приема Спортен календар на община Хитрино за 2017 година. Приложение № 1 от 1.

2.Необходимите средства за организация и провеждане на мероприятията да се осигурят от общинския бюджет.

**ПО ПЕТА ТОЧКА ОТ ДНЕВНИЯ РЕД**

Приемане на Програма за развитие на читалищната дейност на територията на община Хитрино.

Със 17 (седемнадесет) гласа „за”, без „против” и без „въздържали се”, Общински съвет Хитрино на основание чл.21, ал.1, т.23 от Закона за местното самоуправление и местната администрация (ЗМСМА) прие

**РЕШЕНИЕ № 11**

На основание чл.26а, ал.2 от Закона за народните читалища, Общински съвет Хитрино

Р Е Ш И:

Приема Годишна програма за развитие на читалищната дейност на територията на община Хитрино през 2017 година. Приложение № 1 от 1.

**ПО ШЕСТА ТОЧКА ОТ ДНЕВНИЯ РЕД**

Приемане бюджета на община Хитрино за 2017 година.

Със 17 (седемнадесет) гласа „за”, без „против” и без „въздържали се”, Общински съвет Хитрино на основание чл.52, ал.1; чл.21, ал.1, т.6 и чл.27, ал.4 и ал.5 от ЗМСМА (Закона за местното самоуправление и местната администрация) прие

**РЕШЕНИЕ № 12**

На основание чл.94, ал.2 и ал.3 и чл.39 от Закона за публичните финанси, във връзка с разпоредбите на Закона за държавния бюджет на Република България за 2017 година, ПМС № 374 от 22.12.2016 година за изпълнението на ЗДБРБ за 2017 година и Наредбата за условията и реда за съставяне на бюджетната прогноза за местни дейности за следващите три години и за съставяне, приемане, изпълнение и отчитане на общинския бюджет на община Хитрино, Общински съвет Хитрино

Р Е Ш И:

Приема бюджета на община Хитрино за 2017 година, както следва:

**І.Приходната част на бюджета е в размер на 19 227 459 лв., съгласно Приложение № 1 , в т.ч.:**

**1.1 Приходи за делегирани от държавата дейности в размер на 7 221 942 лв.,в т.ч.**

1. Обща субсидия за делегирани дейности – 1 891 757 лв.;

2. Собствени приходи на звената на делегиран бюджет – 23 000 лв.;

3. Преходен остатък от 2016 г.в размер на 5 313 695 лв., разпределен, съгласно Приложение № 5.

4.Дарения от страната – 8 128 лв.

5.Временно съхраняване на средства - -14 638 лв.

**1.2.Приходи за местни дейности в размер на 12 005 517 лв.,в т.ч.:**

1. Данъчни приходи – 223 300 лв.;

2. Неданъчни приходи – 1 625 300 лв.;

3.Дарения от страната – 500 000 лв.

4.Обща изравнителна субсидия – 388 900 лв. и за зимно поддържане и снегопочистване на общински пътища – 123 600 лв. ;

5.Целева субсидия за капиталови разходи за местни дейности – 522 300 лв.

6.Безлихвени заеми – 22 830 лв.

7.Трансфери в т.ч. - - 60 000 лв.

 - Отчисления по Закона за управление на отпадъците - - 60 000 лв.

8.Преходен остатък от 2016 г.в размер 9 159 287 лв., разпределен по видове и дейности, съгласно Приложение **№ 5**.

**2.Разходната част е в размер на 19 227 459лв., разпределени по функции, дейности и параграфи, съгласно Приложения № 2 в т.ч.:**

2.1.За **делегирани държавни дейности** в размер – **7 221 942** лв. от държавни трансфери.

2.2.За **местни дейности** в размер на 11 912 813 лв.

2.3.За **дофинансиране** на държавни дейности – 92 704 лв.

**3.Приема Поименния списък на капиталовите разходи за 2017 г.в размер на 13 188 305 лв., по обекти и източници на финансиране, съгласно Приложение № 3.**

**4.Приема разчет за целеви разходи и субсидии, както следва за:**

4.1.Членски внос за НСОРБ и Сдружение „Толерантност”– 7 500 лв.

4.2.Помощи по решение на ОбС – 30 000 лв.

4.3.Помощи за погребения – 15 000 лв.

Поради застаряващия и социален характер на населението в община Хитрино да се подпомогнат разходите за погребения, като се закупят ковчези за християните, а на мюсюлманите дъски и хасе, както и превоз до гробищата и изкопаване на гроб.

4.4. Субсидии на спортни клубове – 28 000 лв.в т.ч.

 - Футболен клуб с.Студеница – 7 000 лв.

 - Футболен клуб с.Трем – 7 000 лв.

 - Футболен клуб с.Звегор – 7 000 лв.

 - Футболен клуб с.Хитрино – 7 000 лв.

4.5.Субсидии за читалища – 125 045 лв.

**5.Приема следните лимити за разходи :**

5.1.Социално-битови в размер на 3% от начислените трудови възнаграждения;

5.2.Представителни разходи в размер на 8 250 лв., в т.ч.на кмета на общината – 8 000 лв. и на председателя на ОбС- 250 лв.

5.3.Утвърждава списък на длъжностите и на лицата,които имат право на транспортни разноски за дейностите, финансирани от общинския бюджет – съгласно приложение № 4а и 4б.

Общината да извърши разходи в полза на работниците и служителите за пътуване от местоживеенето до местоработата и обратно, когато те се намират в различни населени места – за лица със специалност и квалификация, изискващи се за съответната длъжност, в размер на 80 % от стойността на разхода.

Размерът на изплатените пътните разходи на педагогическия персонал да е в размер до 100 % от стойността на картите и фактурите за пътуване в зависимост от средствата определени от МФ.

Кмета на общината утвърждава поименния списък на лицата и длъжностите, които имат право на транспортни разходи от местоживеене до местоработата в Общинската администрация.

**6. Одобрява индикативен годишен разчет за сметките за средства от Европейския съюз, съгласно приложение № 7.**

**ІІ.Определя максимален размер на дълга за 2017 г. –** 3 000 000 лв.

Сумата е за авансово финансиране на плащания по проекти, финансирани със средства от Европейския съюз.

**ІІІ.Приема числеността на персонала на ОбА и разходите за заплати през 2017 г. за делегирани от държавата дейности, без звената, които прилагат системата на делегирани бюджети и на местните дейности, както следва:**

|  |  |  |
| --- | --- | --- |
| **Държавни дейности** | Численост на персонала | ФРЗ за  |
| Общинска администрация,в т.ч.дофинансиране с местни приходи |  63.5  5,5  | 663 70038 700 |
| ЦДГ, в т.ч.дофинансиране с местни приходи | 23  | 203 70021 000 |
| Здравеопазване  | 2  | 18 862 |
| **Общински дейности** |  |  |
| други дейности на БКС и екология, в т.ч.-осветление на улици;- други дейности на БКС- чистота | 11173 | 71 5609 02460 53023 140 |

**ІV.Оправомощава кмета на общината да извърши компенсирани промени:**

 1.В частта за делегираните от държавата дейности – между утвърдените показатели за разходите в рамките на една дейност, с изключение на дейностите на делегиран бюджет, при условие, че не се нарушават стандартите за делегираните от държавата дейности и няма просрочени задължения в съответната делегирана дейност.

 2.В частта за местни дейности –между утвърдените разходи в рамките на една дейност или от една дейност в друга, без да изменя общия размер на разходите.

 3 Да разпределя резерва, определен за неотложни и непредвидими разходи в общинските дейности.

**V.Упълномощава кмета да предостави временни безлихвени заеми от временно свободни средства по общинския бюджет за авансово финансиране на плащания по проекти, финансирани със средства от Европейския съюз и по други международни програми, включително и на бюджетни организации, чиито бюджет е част от общинския бюджет.**

1.При предоставяне на временни безлихвени заеми от временно свободни средства от общинския бюджет да се спазват изискванията на чл.126 от ЗПФ.

2.Във всички останали случаи, при възникване на потребност от предоставяне на временни безлихвени заеми, кметът на общината внася предложение за предоставянето им по решение на ОбС (общинския съвет).

**VІ.Упълномощава кмета:**

1.Да разработва и възлага подготовката на общински програми и проекти и да кандидадства за финансирането им със средства по структурни и други фондове на Европейския съюз и на други донори, по национални програми и от други източници за реализиране на годишните цели на общината за изпълнение на общинския план за развитие.

2. Да кандидатства за средства от централния бюджет и други източници за съфинансиране на общински програми и проекти.

 **VІІ.Възлага на кмета**:

1.Да определи и утвърди бюджетите на второстепенните разпоредители с бюджет.

2.Да организира разпределението на бюджета по тримесечия и да утвърди разпределението.

3.Да информира общинския съвет в случай на отклонение на средния темп на нарастване на разходите за местни дейности и да предлага конкрети мерки за трайно увеличаване на бюджетните приходи и/или трайно намаляване на бюджетните разходи.

4.Да включва информацията по чл.125, ал.4 от ЗПФ в тримесечните отчети и обяснителните записки към тях.

 **VІІІ.Просрочени задължения и вземания, максимален размер на задълженията и ангажименти за разходи.**

1.Към 31.12.2016 г.общината няма просрочени задължения.

2. Просрочените вземания са в размер на 219 795 лв.,в т.ч.от наем земя, мера, наем имущество и приходи от концесии, които са събираеми през 2016 г.

Други вземания 413 083 лв., за които продължават съдебните процедури.

3.Определя максимален размер на новите задължения, които могат да бъдат натрупани през 2017 г., като наличните към края на годината задължения за разходи не могат да надвишат 15 на сто от средногодишния размер на отчетените разходи за последните четири години или в размер на 1 067 206 лв. Ограничението не се прилага за ангажименти за разходи, финансирани за сметка на помощи и дарения.

4.Определя максимален размер на ангажиментите за разходи, които могат да бъдат поети през 2017 г. , като наличните към края на годината поети ангажименти за разходи не могат да надвишат 50 на сто от средногодишния размер на отчетените разходи за последните четири години или в размер на 3 557 352 лв. Ограничението не се прилага за ангажименти за разходи, финансирани за сметка на помощи и дарения.

**ІХ**.Актуализира бюджетната прогноза за периода 2016-2018 година, съгласно приложение № 8.

 **Х**.Приема за сведение Протокола от публичното обсъждане на бюджета, съгласно приложение № 6.

**ПО СЕДМА ТОЧКА ОТ ДНЕВНИЯ РЕД**

Кандидатстване по проект „Красива България”- ремонт на кметство село Студеница, община Хитрино, област Шумен.

Със 17 (седемнадесет) гласа „за”, без „против” и без „въздържали се”, Общински съвет Хитрино на основание чл.21, ал.1, т.23 и ал.2 от ЗМСМА (Закона за местното самоуправление и местната администрация) прие

**РЕШЕНИЕ № 13**

Във връзка с обявена кампания за набиране на кандидати за участие по проект „Красива България” през 2017 година по програма на Министерството на труда и социалната политика, Общински съвет Хитрино

Р Е Ш И:

Възлага на кмета на община Хитрино да кандидатства пред проект „Красива България” за 2017 година по мярка М01 „Подобряване на обществената среда в населените места” с проектно предложение „Ремонт сграда на кметство с. Студеница, ул.”Камчия” № 11, община Хитрино, област Шумен” на обща стойност 178 117 лв., от които 96 183 лв. или 54% съфинансиране от общинския бюджет на община Хитрино.

**ПО ОСМА ТОЧКА ОТ ДНЕВНИЯ РЕД**

Докладни записки:

***8.1.Докладна записка от г-н Ахмед Ахмед- зам.кмет на община Хитрино за даване съгласие за разрешение за изработване на ПУП-ПЗ на поземлен имот 300021 в землището на село Трем, с ЕКАТТЕ 73050, съгласно чл.124а, ал.1 от ЗУТ.***

Със 17 (седемнадесет) гласа „за”, без „против” и без „въздържали се”, Общински съвет Хитрино на основание чл.21, ал.1, т.11 и ал.2 от ЗМСМА (Закона за местното самоуправление и местната администрация) прие

**РЕШЕНИЕ № 14**

На основание чл.124а, ал.1 от ЗУТ (Закона за устройство на територията), Общински съвет Хитрино

РЕШИ:

Дава съгласие за разрешение за изработване на ПУП-ПЗ и при необходимост ПУП-ПП за имот с номер 300021 в землището на село Трем, с ЕКАТТЕ 73050, с начин на трайно ползване „стопански двор” като се запазва предназначението на имота „За производствени и складови дейности” /Пп/ и с конкретно предназначение за „Цех за преработка на мляко, Кланичен пункт и Цех за преработка на месо”.

***8.2.Докладна записка от г-н Ахмед Ахмед- зам.кмет на община Хитрино, относно изпълнение на проект: „Социално подпомагане на населението на село Хитрино, област Шумен за преодоляване на последствията от железопътния инцидент на 10.12.2016 година.***

Със 17 (седемнадесет) гласа „за”, без „против” и без „въздържали се”, Общински съвет Хитрино на основание чл. 17, ал.1 и чл.21, ал.2 от ЗМСМА (Закона за местното самоуправление и местната администрация) прие

**РЕШЕНИЕ № 15**

Във връзка със Заповед № РД – 01- 890 от 14.12.2016 година на Министъра на труда и социалната политика, Общински съвет Хитрино

Р Е Ш И:

Одобрява Протокол от 23.01.2017 година в едно със Списък на лицата за отпускане на финансова помощ за смяна на компрометирана дограма на комисия, назначена със заповед № РД – 439 от 27.12.2016 година на Кмета на община Хитрино.

***8.3.Докладна записка от г-н Илхан Ахмед- зам.кмет на община Хитрино за разглеждане и одобрение за отпускане на еднократна помощ за наследниците на починалите лица с фиксиран размер – 10 000 лева (десет хиляди лева) за починало лице.***

Със 17 (седемнадесет) гласа „за”, без „против” и без „въздържали се”, Общински съвет Хитрино, на основание чл.21, ал.1, т.23 от Закона за местното самоуправление и местната администрация (ЗМСМА) прие

**РЕШЕНИЕ № 16**

 **Съгласно Заповед № РД 01-890/14.12.2016 година на Министъра на труда и социалната политика и Заповед № РД – 440/27.12.2016 година на Кмета на община Хитрино, за назначена комисия за извършване на проверка на всички факти и обстоятелства на подадените заявления по образец за отпускане на социална помощ в изпълнение на**  Вътрешните правила за дейността и организацията на звеното към „Фонд социална закрила“ за реализиране, администриране и мониторинг на цялостната дейност по проект „Социално подпомагане на населението на с. Хитрино, област Шумен за преодоляване на последствията от железопътния инцидент на 10.12.2016 г.“, Общински съвет Хитрино

Р Е Ш И:

Одобрява разгледания Протокол № 3 от 20.01.2017 година и списъка (приложение № 1) на наследниците на починалите лица за отпускане на еднократна помощ с фиксиран размер 10 000 (десет хиляди) лева за починало лице.

***8.4.Докладна записка от г-н Илхан Ахмед- зам.кмет на община Хитрино за получените и изразходвани финансови средства от дарения.***

Със 17 (седемнадесет) гласа „за”, без „против” и без „въздържали се”, Общински съвет Хитрино, на основание чл.21, ал.1, т.24 от Закона за местното самоуправление и местната администрация (ЗМСМА) прие

**РЕШЕНИЕ № 17**

Във връзка с т.6 на Решение № 96 от 15.12.2016 година, прието от Общински съвет Хитрино, Общински съвет Хитрино

Р Е Ш И:

Приема отчета на получените и изразходвани средства по сметката на община Хитрино от дарения за подпомагане на пострадалите, вследствие от взрива на цистерни на влакова композиция в село Хитрино:

**I.**Получените средства към 31.12.2016 година са в размер на **807 912** лева, в т.ч. от:

1.Физически лица – 112 957 лв.

2.Фирми и други юридически лица – 252 265 лв.

3.Други организации – 80 138 лв.

4.От учебни заведения – 34 508 лв.

5.Политически партии – 123 100 лв.

6.Религиозни организации – 564 лв.

7.От общини и ОбС (общински съвети) – 204 380 лв.

**II.**Изразходваните средства са в размер на 86 646 лв., в т.ч.:

1.Топла храна за населението – 16 241 лв.

2.Компенсация за ваучери, по 20 лв. на член от семейство – 5 400 лв.

3.Еднократни помощи за тежко пострадали и на наследниците на починалите – 62.500 лв., в т.ч. 38 000 лева целеви, предоставени от „Булмаркет”.

 **III.**Изплатени здравни вноски на лицата, които са пострадали тежко и настанени в болници – 2 505 лв.

**IV.**Остатъкът по сметката към 31.12.2016 година е в размер на 721 266 лева.

***8.5.Докладна записка от г-н Илхан Ахмед- зам.кмет на община Хитрино за отмяна на Решение № 6 от 11.01.2017 година, прието с Протокол № 1, точка 6.***

Със 17 (седемнадесет) гласа „за”, без „против” и без „въздържали се”, Общински съвет Хитрино, на основание чл.21, ал.1, т.8 и чл.27, ал.4 и ал.5 от Закона за местното самоуправление и местната администрация (ЗМСМА) прие

**РЕШЕНИЕ № 18**

На основание чл.21, ал.2 от Закона за местното самоуправление и местната администрация (ЗМСМА), Общински съвет Хитрино

Р Е Ш И:

Отменя Решение № 6 на Общински съвет Хитрино, прието на заседанието му, проведено на 11.01.2017 година по Протокол № 1, т.6, с което е упълномощил Кмета на община Хитрино да извърши всички действия за закупуване на недвижим имот: представляващ застроено дворно място, находящ се в ПИ (поземлен имот) № 86, включен към УПИ XIII- „община, поща, ресторант и център за предоставяне на услуги” в кв.6 по действащия план на село Хитрино, община Хитрино, област Шумен, ул.”Възраждане” № 49, с площ от 540 кв.м., ЗП (застроена площ) от 450 кв.м., на цена 87000.00 (осемдесет и седем хиляди) лева без ДДС (данък добавена стойност).

***8.6.Докладна записка от г-н Илхан Ахмед- зам.кмет на община Хитрино за закупуване от община Хитрино на недвижим имот ПИ № 86 с площ от 540 кв.м., включен към УПИ XIII- „община, поща, ресторант и център за предоставяне на услуги” в кв.6 по действащия план на село Хитрино, ул.”Възраждане” № 49, ведно с построените в ПИ № 86 ресторант и административна сграда.***

Със 17 (седемнадесет) гласа „за”, без „против” и без „въздържали се”, Общински съвет Хитрино, на основание чл.21, ал.1, т.8 и чл.27, ал.4 и ал.5 от Закона за местното самоуправление и местната администрация (ЗМСМА) прие

**РЕШЕНИЕ № 19**

На основание чл.34, ал.2 от Закона за общинската собственост (ЗОС) и чл.4, ал.2, т.1 от Наредбата за придобиване, управление и разпореждане с общинско имущество и постъпило уведомление за продажба на наедвижим имот с вх. № 39-00-1 от 10.01.2017 година от РПК (районна потребителна кооперация) „Лудогорие” село Хитрино, ул.”Възраждане” № 49, Общински съвет Хитрино

Р Е Ш И:

1.Община Хитрино да закупи недвижим имот, а именно: ПИ (поземлен имот) № 86, с площ от 540 кв.м., включен към УПИ (урегулиран поземлен имот) XIII- „Община, поща, ресторант и център за предоставяне на услуги” в кв.6 по действащия план на с.Хитрино, община Хитрино, област Шумен, ул.”Възраждане” № 49, целият с площ от 3460 кв.м., ведно с построените в ПИ № 86 ресторант и административна сграда със ЗП от 450 кв.м., на цена в размер на 87000.00 (осемдесет и седем хиляди) лева без ДДС (данък добавена стойност).

2.Упълномощава Кмета на община Хитрино да извърши всички правни действия за закупуване на описания по-горе недвижим имот.

***8.7.Докладна записка от г-н Нуридин Исмаил- кмет на община Хитрино за приемане на годишен отчет за 2016 година за изпълнението на „Програмата за управление на общината за мандат 2015 – 2019 година.***

Със 17 (седемнадесет) гласа „за”, без „против” и без „въздържали се”, Общински съвет Хитрино, на основание чл.21, ал.2 от Закона за местното самоуправление и местната администрация (ЗМСМА) прие **РЕШЕНИЕ № 20**

На основание чл.44, ал.5 от Закона за местното самоуправление и местната администраци (ЗМСМА), Общински съвет Хитрино

Р Е Ш И:

Приема Годишен отчет за 2016 година за изпълнението на „Програмата за управление на Общината за мандат 2015 – 2019 година”. Приложение № 1 от 1.

**МУСТАФА АХМЕД: / П /**

ПРЕДСЕДАТЕЛ НА ОбС ХИТРИНО

**НЕВЯНКА ТОДЕВА: / П /**

ПРОТОКОЛИСТ НА ОбС ХИТРИНО